**Braille-neuvottelukunnan kokous 4/2018**  
Aika: tiistai 4.9.2018 klo 10.00  
Paikka: Aalto-yliopisto, Väre, kokoushuone O112, Otaniementie 14, Espoo

Läsnä: Eeva-Liisa Koskinen  
Maria Rutenberg  
Antti Raike  
Tuija Piili-Jokinen  
Lauri Kannas  
Riitta Korhonen  
Essi Aura   
Marjo Kauttonen (sihteeri)

Poissa: Tessa Bamberg ja Teemu Kuusisto

**PÖYTÄKIRJA**

1. Kokouksen avaus ja päätösvaltaisuus

Puheenjohtaja avasi kokouksen klo 10.25. Kokous todettiin päätösvaltaiseksi.

1. Edellisen kokouksen pöytäkirjan (14.6.2018) hyväksyminen

Pöytäkirja kokouksesta 14.6.2018 hyväksyttiin.

3. Pohjoismaiseen kokoukseen osallistuminen

Pohjoismainen Braille-neuvottelukuntien kokous on Norjassa 18.-19.10. Kokoukseen lähtevät Eeva-Liisa Koskinen, Tuija Piili-Jokinen ja Maria Rutenberg. Lauri Kannas ei voine osallistua kokoukseen aikataulujen puolesta. Sihteeri ilmoittaa osallistujien nimet Norjaan kokouksen isäntätaholle sekä hotelliin ja varaa myös lennot. Kokouksen maakohtaista esitystä valmistelevat Eeva-Liisa, Tuija ja Maria, myös Marjo tarvittaessa.

4. Riitta Kangasahon avustushakemus kongressimatkaan: Learning media Assessment 20.-21.11.18 Tukholma ([www.novir.net](http://www.novir.net))

Päätettiin hyväksyä Riitta Kangasahon hakemus kongressimatkan avustuksesta. Todettiin, että on hyvä, että alan sisällä toimijoiden kesken päästään verkostoitumaan ja välittämään tietoa. Yhteistyö etenkin pohjoismaisella tasolla on ollut tärkeää. Laaditaan jatkossa matkoihin osallistujille valmis matkaraportointipohja helpottamaan raportointia ja tiedon välitystä. (Antti ja Marjo).

5. Ohjeiden tarve siitä, miten pistenäyttöä voi käyttää DaisyTrio-kirjojen kanssa.

DaisyTrio-kirjojen käyttöä pistenäytön kanssa on selvitetty Onervassa ja selvitystyö jatkuu edelleen, jotta saadaan selville, onko ko. kirjojen käyttämiseen pistenäytön kanssa ylipäänsä tarpeellista tehdä ohjeistusta ja jos on, niin millaista.

6. Murra Koodin -vihkosen ruotsinkielinen versio

SPSM on Ruotsissa juuri julkaissut ruotsinkielisen version Knäck koden. Vihkosta voi tulostaa osoitteesta <https://webbutiken.spsm.se/globalassets/publikationer/filer/knack-koden.pdf/>

7. Braille-neuvottelukunnan julkaisuista

Keskusteltiin neuvottelukunnan julkaisujen päivitystarpeesta lähinnä ulkoasujen ja edellisiin painoksiin jääneiden virheiden osalta. Pientä päivitystä on viime aikoina tehty lähinnä kansioihin, joissa pistejulkaisut lähetetään. Päätettiin ottaa asia tarkasteluun ensi vuoden aikana.

Valteri-Puoti (<https://www.valteri.fi/puoti/>) myy edelleen neuvottelukunnan julkaisujen painettuja versioita. Pisteversiot tilataan osoitteesta [braille@celia.fi](mailto:braille@celia.fi).

8. Neuvottelukunnan kanta opetussuunnitelmien sisällöksi: jatkotoimenpiteet

Todettiin, että kannanottaminen opetussuunnitelmien sisältöihin ei ole tässä vaiheessa ajankohtaista.

9. Aikuisten opetteluaineisto. Perustetaanko työryhmä?

Pistekirjoituksen opetteluaineisto kaipaa päivitystä. Aineiston tulee olla kohderyhmälleen sopivaa, eli aikuisina pistelukutaitoa opetteleville henkilöille. Tekstien tulee sopia aihepiiriensä ja tarjoamiensa haasteiden osalta aikuisille.

Päätettiin perustaa työryhmä, johon kuuluvat Maria, Tessa, Riitta, Marjo ja Eeva-Liisa.

10. Muut asiat

Todettiin tärkeäksi ottaa esille foneettisten pistemerkintöjen tilanne. Kutsutaan seuraavaan kokoukseen oppimateriaalisuunnittelija Hannele Wilkman kertomaan foneettisten merkintöjen tämänhetkinen tilanne.

Näkövammaisten koululaisten ja opiskelijoiden parissa työskentelevän ammattihenkilöstön verkostopäivät järjestetään 3.-4.12. Iiriksessä. Päivien ohjelma on vielä avoin.

Keskuspuiston ammattiopiston uusi nimi on Ammattiopisto Live. Henkilökunnan sähköpostit ovat muotoa inlive.fi.

7. Seuraava kokous

Seuraava kokous on keskiviikkona 5.12.2018 klo 10 Celiassa.

8. Kokouksen päättäminen

Puheenjohtaja päätti kokouksen klo 12.10.